Big Tree B&B | LekkeSlaap
Big Tree B&B en Gastehuis is in Midrand, halfpad tussen Johannesburg en Pretoria, geleë. Big Tree het 'n tennisbaan en 'n swembad wat gaste kan benut.
Die kamers by Big Tree is ruim en persoonlik en elkeen volgens 'n unieke tema ingerig. Al die kamers het DStv, WiFi, yskaste en koffiestasies, en 'n paar van die kamers het ook mikrogolfoond.
Big Tree bied veilige parkeerplek vir jou voertuig, sowel as 'n tennisbaan en 'n swembad. Op gaste se versoek kan karre gehuur word, toere bespreek word of braaie gereël word. O R Tambo Internasionale Lughawe is ongeveer 20 minute se ry weg, afhangende van die verkeer. Big Tree is net 3,5 km van die Gautreinstasie en Gallagher Estate af. Waterfall Estate met die Mall of Africa is ook lekker naby en gerieflik vir inkopie-uitstappies.